text: Opdatering: 84-årig plejehjemsbeboer fundet i live
  01 februar 2019 kl. 05.09
  Politiet har hele natten ledt efter 84-årig mand, der torsdag aften forlod Egebo Plejecenter i Brædstrup. Fredag morgen er han fundet i live, meddeler politiet til TV SYD.
  Opdatering: Den 84-årige plejehjemsbeboer, der forlod Plejecenter Egebo på Møllevangen 4 i Brædstrup mellem klokken 19 og 21 torsdag aften er fredag morgen ved 9-tiden fundet i live, oplyser Sydøstjyllands Politi til TV SYD, som også var på stedet, da den 84-årige blev fundet.
  Politi med hunde og folk fra hjemmeværnet har ledt i området hele natten og fortsætter fredag morgen eftersøgningen. Politiet har også assistance fra en helikopter.
  Den 84-årige er spinkel af bygning og mellem 160 og 165 centimeter høj - han er kortklippet og tyndhåret. Politiet har ingen oplysninger om påklædning.
  Vagtchef Mads Lervad Dammark fra Sydøstjyllands Politi opfordrer folk i området til at kigge efter den forsvundne i skure og garager.
  